Иван Вазов
Олимп

chitanka.info

Олимп, де твойта слава?

Де твойте богове?

Зевс веч се не вестява

по тия върхове;

не фърля мълний бесни

въз трепетния свет

и своя хор небесни

не свиква на съвет.

И дремеш ти в почивка

велик, безгласен, гол,

под бяла си покривка,

кат овдовял престол.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.